Na temelju članka 35. točke 4. i članka 53. stavka 3. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika, na prijedlog gradonačelnika, na 18. sjednici od 13. ožujka 2024. godine, donosi

**ODLUKU O IZMJENAMA I DOPUNAMA ODLUKE  
o ustrojstvu Gradske uprave Grada Šibenika**

Članak 1.

U Odluci o ustrojstvu Gradske uprave Grada Šibenika ( „Službeni glasnik Grada Šibenika“ broj 2/11) članak 5. mijenja se i glasi:

„Članak 5.

Upravni odjel za gospodarenje gradskom imovinom obavlja poslove u svezi evidencije, te raspolaganja s imovinom Grada – stanovima, poslovnim prostorima i zemljištem, te raspolaganja s javnim površinama iz djelokruga Grada, uključujući i poslove naplate odgovarajućih naknada, te poslove zastupanja Grada u imovinsko-pravnim sporovima.

Upravni odjel za gospodarenje gradskom imovinom u okviru zakonskih ovlasti upravlja i raspolaže nekretninama u vlasništvu države.

U Upravnom odjelu za gospodarenje gradskom imovinom obavljaju se poslovi osnivanja i vođenja katastra vodova, te poslove evidencije, imenovanja i označavanja naselja, ulica i trgova, te određivanja i postavljanja kućnih brojeva, kao i administrativno-tehnički poslovi komasacijskog povjerenstva.“

Članak 2.

U članku 10. iza stavka 3. dodaje se novi stavak i glasi :

„Obavlja poslove, odnosno delegira funkcije i zadaće posredničkog tijela za odabir operacija u okviru mehanizma integriranih teritorijalnih ulaganja.“

Članak 3.

Ova Odluka stupa na snagu osmog dana nakon objave u „Službenom glasniku Grada Šibenika“.

KLASA: 024-02/24-01/03

URBROJ: 2182-1-02-24-5

Šibenik, 13. ožujka 2024.

GRADSKO VIJEĆE  
GRADA ŠIBENIKA

PREDSJEDNIK

dr.sc. Dragan Zlatović,v.r.